Logi Einarsson er formaður Samfylkingarinnar . „ Við höfum verið að taka saman þá styrki sem við höfum fengið frá Samherja frá 2007 , sem hafa verið litlir hin síðari ár , en þó er þetta held ég 1,6 milljónir króna . Við ætlum að skila þeim , ekki þó til Samherja . Við ætlum frekar að láta þá renna í einhverja uppbyggilega starfsemi í Namibíu og við erum búin að leita til hjálparstofnana til að hjálpa okkur við það , “ segir Logi Einarsson , formaður Samfylkingarinnar , í samtali við fréttastofu Vísis . „ Ég held bara eins og öllum sómakærum Íslendingum , bara alveg hryllilega við . Þetta er náttúrulega ógeðslegt , eins og þetta birtist . Síðan verða auðvitað bara opinberir aðilar að leita allra leiða til þess að komast til botns í þessu . Við þurfum auðvitað að veita meira fé til héraðssaksóknara , ríkissaksóknara og annarra sem skoða þessi mál , “ segir Logi enn fremur spurður hvernig honum varð við þegar hann horfði á þáttinn um Samherja í gærkvöld